Et barn styrtede lørdag eftermiddag fire-fem meter ned fra et vindue og landede på en græsplæne på Sigrid Undsetsvej i Aalborg Øst. Det oplyser vagchef ved Nordjyllands Politi, Karsten Højrup Kristensen. - Der er tale om et uheld, hvor barnet har lænt sig op af et vindue, der ikke har været haspet ordentligt fast. Barnet var selvfølgelig ked af det og græd efter episoden men har hele tiden været ved bevidsthed, forklarer han. Barnet blev tilset af en læge på stedet og kørt med ambulance til Aalborg Universitetshospital. Der skulle ikke være tale om alvorlige kvæstelser.

Referat:
Et barn på halvandet år faldt lørdag eftermiddag ud af et vindue på første sal og styrtede ned på græsplæne.